ས་གནས་རིམ་ཁག་མི་དམངས་སྲིད་གཞུང་དང་དེ་བཞིན་འབྲེལ་ཡོད་སྡེ་ཚན་གྱིསནགས་ཚལ་མེ་ཟོན་སྐོར་གྱི་སྲོལ་ཡིགགི་གཏན་འབེབས་གཞིར་བཟུང་།མེ་སྤྱོད་དོ་དམ་གྱི་ལས་དོན་དོ་ནན་དུ་བཏང་སྟེ།གཙོ་གནད་ལམ་དུམ་དང་རིར་སྐྱོད་སའི་ལམ་མདོར་འགོག་ཟོན་བྱས་ནས་ཆེད་མིས་ལྟ་སྲུང་བྱེད་རྒྱུའི་བཀོད་སྒྲིག་བྱེད་དགོས།ནགས་ཚལ་མེ་ཟོན་དུས་ཚིགས་སུ་ཡུལ་དེ་གའི་མང་ཚོགས་རིར་ནོར་ལུག་འཚོ་བར་འགྲོ་སྐབས་ངེས་པར་དུ་ཡུལ་དེ་གའི་ཤངགྲོང་རྡལགི་སྤྱི་ཕན་ནགས་ཚལ་དོ་དམ་སྲུང་སྐྱོང་ས་ཚིགས་དང་གྲོང་ཚོ་ཨུ་ལྷན་དུ་ཐོ་འགོད་བྱེད་དགོས།དེ་དང་དུས་མཚུངས་ནགས་ཚལ་ཉེ་འགྲམ་དུ་མེ་སྤོར་སྐབས་ངེས་པར་དུམི་ཆོག་པ་བཅུལ་བརྩི་སྲུང་ནན་པོ་ཞུ་དགོས་པ་སྟེ།ནགས་ཚལ་ཉེ་འགྲམ་དུ་མེ་སྤར་ནས་ལྟོ་ཆས་བཟོ་མི་ཆོག་པ་དང་།ནགས་ཚལ་ཉེ་འགྲམ་དུ་མེ་སྤར་ནས་དྲོད་ལེན་ཐབས་བྱ་མི་ཆོག་པ།ནགས་ཚལ་ཉེ་འགྲམ་དུ་བསང་གསོལ་བྱ་མི་ཆོག་པ།ནགས་ཚལ་ཉེ་འགྲམ་དུ་ཉི་ཐབ་སྤྱད་མི་ཆོག་པ།ནགས་ཚལ་ཉེ་འགྲམ་དུ་ཐ་མག་འཐེན་མི་ཆོག་པ།ནགས་ཁུལ་དུ་རྔོན་རྒྱག་མི་ཆོག་པ།ནགས་ཁུལ་དུ་ཤིང་གཅད་མི་ཆོག་པ།ནགས་ཁུལ་དུ་མེ་ཕུང་དགོང་ཚོགས་གཉེར་མི་ཆོག་པ།ནགས་ཁུལ་དུ་འབར་གཏོར་དངོས་རྫས་སྐྱེལ་འདྲེན་དང་སྤྱད་མི་ཆོག་པ།ནགས་ཁུལ་དུ་རྫས་མེ་སྤོར་བ་དང་ཚ་ཁའི་འགྲན་བསྡུར་བྱ་མི་ཆོག་པ་བཅས་སོ།ནགས་ཁུལ་གྱི་མེ་སྤྱོད་ཞིབ་བཤེར་མཆན་བཀོད་ལམ་ལུགས་ལག་བསྟར་ནན་པོ་བྱས་ཏེ་ནགས་ཚལ་ཉེ་འགྲམ་དུ་མེ་སྤོར་སྐབས་དོ་དམ་ནན་པོ་བྱེད་པ་དང་འགོག་ཟོན་བྱེད་ཐབས་རིམ་གྱིས་དོན་འཁྱོལ་བྱས་ནས་ཆོག་མཆན་མེད་པར་རང་དགར་ནགས་ཁུལ་དུ་མེ་སྤོར་མཁན་ལ་འབྲེལ་ཡོད་གཏན་འབེབས་གཞིར་བཟུང་ཁྲིམས་ཆད་ལྕི་པོ་མྱུར་བར་གཅོད་དགོས།ཨར་སྐྲུན་གྱི་ཞིབ་བཤེར་མཆན་བཀོད་ལམ་ལུགས་དང་འགན་འཁྲིའི་ལམ་ལུགས་ལག་བསྟར་ནན་པོ་བྱས་ནས་ཨར་སྐྲུན་ཚན་པས་ངེས་པར་དུ་མེ་ཟོན་གྱི་སྔོན་ཇུས་བཟོ་དགོས་པ་དང་ནགས་ཚལ་མེ་ཟོན་ལྟ་སྐུལ་དོ་དམ་པ་བཀོད་སྒྲིག་བྱེད་དགོས།